Booth-aanval: Lasbriewe vir 2 uitgereik | Netwerk24
Desember is 'n besige tyd vir geldvervoermaatskappye, juis omdat daar soveel meer geld uitgegee word.
Wolvaardt-hulle trekpleisters in Kaap
Ondersteuners van vrouekrieket kan regskuif vir die klap van kanonkolwe wanneer nasionale sterre soos Lizelle Lee en Laura Wolvaardt hul talent met die wilgerlat eersdaags in die T20-Superliga gaan ten toon stel.
Flyt se messe vir WP Rugbyunie geslyp
Die lewe kan warm raak vir die Westelike Provinsie Rugbyunie (WPRU) en sy leierskorps as daar besluit word om nie die eiendomstransaksies by Brookside en Nuweland, soos kontraktueel met Flyt Property Investment ooreengekom, deur te voer nie.
Jake verras met vleuel vir Vrystaat-stryd
Daar is ses veranderings en 'n posisionele skuif aan die Bulle se beginspan vir Saterdag se Curriebeker-ontmoeting met die Vrystaat-Cheetahs in Pretoria.
Die drankgroep Distell se aandeelprys het Donderdag in 'n stadium met 5% gedaal terwyl daar landwyd bespiegel word oor moontlike hernude inperkings wat aangekondig kan word om die skerp styging in infeksies van die koronavirus in die Oos- en Wes-Kaap
Booth-aanval: Lasbriewe vir 2 uitgereik
Deur Maygene De Wee 22 Mei 2020 14:52
Lasbriewe is Vrydag in die landdroshof in Kaapstad uitgereik vir twee van die aangeklaagdes wat in April na bewering by die aanval op die plaaslike prokureur William Booth betrokke was.
Ebrahim Deare (36) en Igsaan Williams (57), wat altwee in aanhouding is, is nie na die hof gebring nie. Geen redes hiervoor is aan die hof verskaf nie.
Die ander drie wat saam met hulle in hegtenis geneem is, Kauthar Brown (35), Riyaad Gesant en Brown se suster, Kim Smith (32), het wel in die hof verskyn.
Die hof is Vrydag meegedeel dat Brown, Deare, Gesant en Williams op 4 Junie aansoek om borgtog wil doen.
Kauthar BrownFoto: Facebook
Smith is reeds op 15 Mei op borgtog van R5 000 vrygelaat.
'n Prokureur van Regshulp SA wat vir Brown, Deare, Gesant en Williams verskyn, het aan die hof gesê sy het nog nie kans gehad het om met die vier te konsulteer nie. Sy het dus versoek dat die saak tot 4 Junie uitgestel word.
Die vyf is op die aand van 6 Mei in Woodstock in hegtenis geneem. Sewe mense is aanvanklik in hegtenis geneem, maar twee is intussen vrygelaat.
Die inhegtenisnemings was skaars vyf uur nadat kol. Eddie Clark, die ondersoekbeampte, foto's uitgereik het van twee van die verdagtes en 'n wit Hyundai Creta wat glo in die aanval op Booth gebruik is.
Ebrahim DeareFoto: Facebook
Lede van die polisie in Woodstock se eenheid vir sigbare polisiëring het die voertuig die Woensdagaand by 'n vulstasie opgemerk. Die bestuurder en sy passasier, 'n vrou, is daar in hegtenis geneem.
Dit het die polisie gelei na 'n huis in Argylestraat, waar die twee mans op die foto's en een ander in hegtenis geneem is.
Twee gemaskerde mans het op Donderdag 10 April omstreeks 07:30 op Booth geskiet toe hy in die motorhuis by sy huis gestaan het.
Tussen vier en vyf skote is glo deur die een deur van sy Porsche Cayenne geskiet. Hy is ongedeerd en is sedertdien onder polisiebewaking.
Die vyf staan tereg op aanklagte van sameswering om moord te pleeg, poging tot moord, die onwettige besit van 'n vuurwapen en aanklagte wat met die oortreding van die regulasies onder die Rampbestuurswet verband hou.
Brown, Deare, Gesant en Williams word in die Pollsmoor-gevangenis aangehou. Brown is in die vroue-afdeling. Smith is uit op borgtog en onder huisarres.